Diari Oficial de la Generalitat Valenciana


Sumari del DOGV 2865, del 08-11-1996 (1996/839813)

ORDRE de 28 d'octubre de 1996, de la Conselleria de Cultura, Educació i Ciència, per la qual s'amplia el termini per justificar la utilització de les subvencions per la cofinanciació de restauracions menors i la conservació del patrimoni artístic immoble, convocades per Ordre de 29 de maig de 1996.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2865

Data del DOGV
:   08-11-1996

Secció del DOGV
:   ALTRES DISPOSICIONS

Número del document
:   1996/839813


Data del document
:   28-10-1996

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

ORDRE de 28 d'octubre de 1996, de la Conselleria de Cultura, Educació i Ciència, per la qual s'amplia el termini per justificar la utilització de les subvencions per la cofinanciació de restauracions menors i la conservació del patrimoni artístic immoble, convocades per Ordre de 29 de maig de 1996.   
Per Ordre del 29 de maig de 1996, de la Conselleria de Cultura, Educació i Ciència, es convocà concurs públic per la concessió de subvencions per la cofinanciació de restauracions menors i la conservació del patrimoni artístic immoble.  
Tenint en compte que la base setena, punt 2, de l'ordre de convocatòria determina que les obres hauran de finalitzar abans del 30 d'octubre de 1996, és materialment impossible de justificar les despeses realitzades en el termini assenyalat en el punt 3 de la mateixa base i en la base octava, punt 3, que és el de 30 d'octubre de 1996.  
Vista la impossibilitat material de justificar en el termini establert en la convocatòria i les peticions d'ampliació de terminis dels interessats, en ús de les facultats conferides per l'article 35 de la Llei 5/1983, de 30 de desembre, del Govern Valencià,  
Ordene  
Primer  
El termini de presentació de la justificació de les despeses realitzades previst en la base setena, punt 3, i el termini de presentació de la documentació a que fa referència la base vuitena, punt 3, de l'Ordre de 29 de maig de 1996, per la qual es convoquen subvencions per la cofinanciació de restauracions menors i la conservació del patrimoni artístic immoble s'amplia fins el 15 de novembre de 1996.  
Segon  
La no presentació de la justificació dins el termini indicat en l'apartat anterior comportarà la perduda del dret a cobrar la subvenció concedida.  
Disposicions finals  
Primera  
Aquesta ordre entrarà en vigor el mateix dia en què ha estat adoptada, sense perjudici de la seua publicació en el Diari Oficial de la Generalitat Valenciana.  
Segona  
Contra aquesta ordre, que posa fi a la via administrativa, es podrà interposar un recurs contenciós administratiu en el termini de dos mesos, comptadors des de l'endemà de la publicació, davant la Sala Contenciosa Administrativa del Tribunal Superior de Justícia de la Comunitat Valenciana.  
La interposició del recurs requerirà la comunicació prèvia a la Conselleria de Cultura, Educació i Ciència.  
Tot això d'acord amb els articles 57 i 58 de la Llei Reguladora de la Jurisdicció Contenciosa Administrativa de 27 de desembre de 1956 i l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 28 d'octubre de 1996.  
La consellera de Cultura, Educació i Ciència,  
MARCELA MIRó PÉREZ